આ અંગે મળતી માહિતી અનુસાર ઓલપાડ તાલુકાનાં મોરભગવા ગામે પાદર ઉપર આવેલ વેરાઈ માતાના મંદિર પાસે ગરબા રમતી વેળાએ મોરભગવા ગામે રહેતા હિમાંશુભાઈ કિશોર ભાઈ આહીર તથા તેમના પરિવારના સભ્યો મંદિરે દર્શન માટે આવ્યા હતા. ત્યારે આ જગ્યા ઉપર મોરભગવા ગામે પારસી ફળિયામાં રહેતા રાહુલ સુનિલભાઈ ભગવાગર તથા તેના પરિવારના સભ્યો ગરબા રમી રહ્યા હતા. જ્યાં બંને પક્ષો વચ્ચે ઝગડો શરૂ થઈ જતાં બંને પક્ષો વચ્ચે બોલાચાલી બાદ લાકડી, ધારિયા તેમજ લોખંડના પાઇપ વડે એક બીજા ઉપર હુમલો થયો હતો. જેમાં બી.એમ.ડબલ્યુ કાર તેમજ મારુતિ વાનને પણ નુકશાન પહોંચાડવામાં આવ્યું હતું. જેમાં ઓલપાડ પોલીસ મથકમાં સામસામે ફરિયાદ નોંધાતા પોલીસે 17 વ્યક્તિઓ વિરુધ્ધ ગુનો નોંધી આગળની તપાસ હાથ ધરી છે.